อยากถามว่า มีตกขาวมาทุกวันเลยค่ะ เป็นก้อนลักษณะสีเขียวปนเหลือง บางทีก้เหมือนมีน้ำออกมา จะเป็นคาบติดกางเกงในออกสีเหลืองๆ คันเล็กน้อย มีกลิ่นเหม็นออกเปรี้ยวๆ เวลาร่วมเพศจะมีกลิ่นเหม็นออกมาด้วย เป็นคนช่องคลอดแห้ง เพราะทานยาคุม
สวัสดีค่ะ ตกขาวที่มีปริมาณมากขึ้นกว่าปกติ สีเขียวปนเหลือง คัน และมีกลิ่นเหม็น โดยเฉพาะเวลามีเพศสัมพันธ์ ถือว่าเป็นตกขาวที่ผิดปกติ โดยน่าจะเกิดจากการมีช่องคลอดอักเสบจากเชื้อแบคทีเรีย(bacterial vaginosis)สาเหตุที่ทำให้เกิด เช่นการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์กับคู่นอนมากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยนอกจากนี้แล้ว การมีตกขาวมีกลิ่นเหม็น และคันดังกล่าว อาจเกิดจากสาเหตุอื่นๆ ร่วมด้วย เช่นการติดเชื้อราในช่องคลอด การติดเชื้อปรสิตในช่องคลอด การติดเชื้อหนองในแท้หรือหนองในเทียมเป็นต้นหากยังคงมีอาการตกขาวที่ผิดปกติเกิดขึ้นเป็นๆหายๆ หรือเป็นต่อเนื่อง ควรไปพบสูติ-นรีแพทย์เพื่อรับการรักษาที่ตรงกับโรคค่ะ